***PROLJEĆE***

Na livadi cvijet se rumeni,

pčela na njega želi stati.

Bubamara leti,

vidi pčelu i sleti.

Pomogne pčeli med s cvijeta smesti.

Pčela s cvijeta pade,

bubamara smijati se stade.

Prijateljstvo nastade.

A cvijet kao uvijek lijepo ostade.

Sa zelenom stabljikom,

žutim pupoljkom

i laticama bijelim.

***Glorija Urlić***

Proljeće je prelijepo godišnje doba,

cvatu ljubičice i ostalo cvijeće.

Sve lijepo je.

Vani toplo je,

zato igram se s prijateljima.

Hrabri se u moru kupaju

dok ostali ih s čudom gledaju.

Proljeće nije vruće,

nije hladno.

Ono baš je *ok.*

Kad je proljeće, svi uživaju.

***David Begović***

Šarene se obojane ulice.

Proljeće boja šareno cvijeće.

Nebom lete bijeli oblaci.

Prelijepi cvijet cvjeta.

U prirodi se djeca smiju

i govore o proljeću.

***Antonio Alač***

Proljeće je stiglo.

Šareno cvijeće niče.

Sjajno sunce sija.

Vidim vedro nebo.

Vraćaju se lastavice

u svoja stara gnijezda.

Pojavila se i prva visibaba.

Kako li je lijepa.

***Ramona Kržanić***

Došlo je proljeće,

vire lica

malih, ljubičastih ljubičica.

Livada je zelena,

mirišljava i šarena.

Proljeće je stiglo,

svi mu se vesele,

ljudi i djeca,

a i ptice bijele.

***Katarina Ravlić***

Cvijeće cvjeta.

Zima odlazi, a

proljeće dolazi.

Nema više briga

za snijeg, tuču, kišu.

Sada se djeca

igraju i na ljuljačci

se njišu.

***Karla Grgić***

U proljeće raste mlada zelena trava.

Sunce sve jače sja.

Ptice su došle s juga.

Cvijeće cvjeta i sve više miriše.

***Ivona Kelava***

U proljeće cvijeće cvjeta,

trava je zelena,

more je mirno.

Sunce sija uz lagani povjetarac,

a ptice dolaze na godišnji odmor.

***Marina Lovreta***

Šareno cvijeće cvate

i čeka lastavice.

Predivno proljeće nosi

sjajno sunce što zrake raznosi.

Vesela djeca se na livadi igraju,

slušaju ptičice kako pjevaju.

Biljke propupale,

a životinje se probudile.

Mali šumski potočić žubori,

a zec o proljeću zbori.

***Nenka Vela***

Izlazi nam sjajno blještavo sunce.

Pjevaju radosne ptice,

cvijeće polako otvara svoje latice

otkrivajući šarenilo i radost

njihovih boja i mirisa.

Trava, još posuta rosom,

miriši na tipično svibanjsko jutro.

Lijep leptir odjednom sleti

na procvali cvijet.

Došlo je proljeće.

***Sara Vuinac***

Proljeće je doba kada se sve budi,

velike livade odjekuju zvukovima životinja.

Šareno cvijeće se budi, polako buja.

Vrijeme je promjenjivo, najčešće je sunčano.

Sunce grije, kristalna voda žubori.

Došlo je proljeće.

***Tonka Okić***

Stiglo je proljeće,

sreća je u zraku,

a male ptice cvrkuću po mraku.

Šareno cvijeće je procvjetalo,

a drveću je to zasmetalo.

Potokom teče bistra voda,

i biljka mlada već hoda.

***Klara Bulić***

Proljeće je stiglo,

cvijeće se u zrak diglo.

Sve se iznova rađa.

Potoci žubore,

ali ljudi stare.

Na proljeće je sve šareno,

mirišljavo i zeleno.

***Mia Mihaljević***

Proljeće je.

Životinje male bude se.

Sunce veselo grije,

a stabla se velika njišu.

Cvijeće se mirisno šareni.

Trava se bujna zeleni.

Sve je lijepo i mirisno.

Proljeće je stiglo!

***Emilia Matija Vulinović***

Proljeće je najljepše godišnje doba.

Mirisno cvijeće cvjeta i ptice lete.

Svi su sretni

jer došlo je proljeće.

***Roko Biličić***

Proljeće dolazi prije ljeta.

Ptice cvrkuću, a cvijeće cvjeta.

I medo se probudio iz zimskog sna,

a ljudi se vesele dok lastavice dolaze.

***Duje Talijančić***

U proljeće biljke proljetnice cvjetaju,

trava zelena raste,

lastavice se vraćaju,

raskošno lišće raste.

Djeca se igraju,

zečevi skaču.

U ptičjem životu

rekordni se prometi stvaraju,

čovjek bi pomislio kako je prometnije tu,

nego na aerodromu.

***Nino Kržanić***

Najdraže mi je godišnje doba proljeće,

vani cvjeta mirisno cvijeće,

mali potočić žubori

i veselih ptičica pjev se ori.

I najveće se grane na vjetru njišu,

ljudi vani čisti zrak udišu.

Osmijeh nam je svima meta,

iako nam škole i dalje smeta.

***Marija Franičević***